Na osnovu Programa mjera za unapređenje poljoprivredne proizvodnje u 2020. godini na području Grada Zenica broj: 01-45-11729/20 od 04.06.2020. godine, Grad Zenica, putem Službe za privredu i upravljanje razvojem, raspisuje:

**JAVNI POZIV**

**za podnošenje zahtjeva za odobravanje podsticajnih sredstava za regresiranje kamata za podignute kredite u oblasti poljoprivrede**

1. **PREDMET JAVNOG POZIVA**

Predmet Javnog poziva je dodjela podsticajnih sredstava za poljoprivredne proizvođače s područja Grada Zenice, kojima su odobreni poljoprivredni krediti u komercijalnim bankama u 2020. godini.

1. **NAMJENA I IZNOS PODSTICAJNIH SREDSTAVA**

Podsticajna sredstva su namjenjena za regresiranje kamata na odobrene poljoprivredne kredite.Maksimalna nominalna kamatna stopa koja se regresira je 8%. Kamata se regresira na godišnjem nivou.

Ukupan iznos javnog poziva iznosi 2.000,00 KM.

1. **PRAVO UČEŠĆA**

Pravo na učešće za odobravanje podsticajnih sredstava za regresiranje kamata na kredite u poljoprivrednoj proizvodnji imaju poljoprivredni proizvođači s područja Grada Zenice:

* kojima su odobreni isključivo poljoprivredni kreditiu komercijalnim bankama, u iznosu od 3.000,00 do 10.000,00 KM;
* čiji je period otplate kredita do 3 godine.
1. **POTREBNA DOKUMENTACIJA**

Uz zahtjev za podsticaj podnosioci trebaju priložiti sljedeću dokumentaciju:

1. Ugovor s bankom s otplatnim planom kredita na ime podnosioca zahtjeva (original ili ovjerena kopija). Iz Ugovora mora biti vidljivo da je kredit dodijeljen namjenski u poljoprivredne svrhe.

2. Potvrdu banke o redovnoj otplati kredita i uplaćenim kamatama sa iznosom uplaćenih kamata za

 tekuću godinu (original ili ovjerena kopija)

 3.Potvrdu o otvorenom aktivnom računu

1. **PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Komisija će izvršiti odabir korisnika na osnovu prispjelih prijava i provjerene dokumentacije. Grad Zenica će sa odabranim kandidatima zaključiti ugovor o dodjeli podsticajnih sredstava kojim će se regulisati međusobna prava i obaveze. Nepotpune i neblagovremene prijave se neće uzimati u razmatranje.

1. **NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja na protokol Grada Zenica. **Rok za podnošenje zahtjeva je 30 dana, od dana objavljivanja javnog poziva na web stranici Grada.**Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu i upravljanje razvojem Grada Zenica, na brojeve telefona 032/447-706 i 032/447-708, svakim radnim danom od 07.30 do 16.00 sati.